เรื่องร้องเรียน: ยามไม่ปฎิบัติหน้าที่ดูแลรถเข้าออก
การดำเนินการของเจ้าหน้าที่: สำนักพัฒนาสังคม โดยสำนักงานเลขานุการ ขอเรียนชี้แจงดังนี้           ๑. วันที่ ๑๘ กรกฎาคม ๒๕๖๖ ฝ่ายบริหารงานทั่วไป สำนักงานเลขานุการ ได้ประสานทางโทรศัพท์ ไปยังสำนักงานรักษาความปลอดภัย องค์การสงเคราะห์ทหารผ่านศึก เกี่ยวกับกรณีเรื่องรับแจ้งผ่านระบบ Traffy Fondue ข้างต้น           ๒. วันที่ ๑๙ กรกฎาคม ๒๕๖๖ สายตรวจสำนักงานรักษาความปลอดภัย องค์การสงเคราะห์ทหารผ่านศึก ได้มาหารือกับหัวหน้าฝ่ายบริหารงานทั่วไปฯ  เพื่อร่วมแก้ไขปัญหาดังกล่าว  โดยในเบื้องต้นสายตรวจฯ ได้เรียกแถวรวมพลพนักงานรักษาความปลอดภัย (รปภ.) เพื่อแจ้งให้ทราบถึงปัญหาดังกล่าว และได้ตักเตือนให้ รปภ.กระตือรือร้น ตั้งใจ และใส่ใจ ในการปฏิบัติหน้าที่ หากมีกรณีเช่นนี้เกิดขึ้นอีกจะเรียกตัวกลับไปฝึกทบทวนตามความเหมาะสม เพื่อความเข้มแข็งและเสริมสร้างระเบียบวินัยในการปฏิบัติหน้าที่          ทั้งนี้ สำนักพัฒนาสังคมขอขอบคุณผู้แจ้ง ที่ช่วยเป็นหูเป็นตา ซึ่งถือเป็นการมีส่วนร่วมในการสร้างระเบียบวินัยในสังคมทางหนึ่ง
ความเห็นของผู้แจ้ง: ยามกระตือรือล้นปฏิบัติงานมากขึ้น แต่อยากให้มีน้ำใจกับรถของประชาขนที่มาใช้บริการ รร.ฝึกอาชีพด้วย ช่วยโบก  ช่วยเข็นรถอำนวยความสะดวก เพราะลานจอดรถมีน้อยและแคบมากไม่สะดวกในการถอยเข้า ออก นอกจากจะแสดงถึงความมีน้ำใจที่ดีแล้วยังถือเป็นภาพลักษณ์ที่ดีของหน่วยงานด้วย เพราะทุกวันนี้ยามส่วนมากจะดูแลให้ความสำคัญเฉพาะผู้บริหาร เท่านั้น
พื้นที่: แขวงดินแดง เขตดินแดง กรุงเทพมหานคร